Noves mesures COVID-19 a la Comunitat Valenciana, en vigor el 24 de maig
2025-07-24

El president de la Generalitat Valenciana, Ximo Puig, ha anunciat que, després d’haver rebut l’aval del Tribunal Superior de Justícia de la Comunitat Valenciana, la Generalitat ha aprovat les noves mesures de control enfront de la COVID-19, les quals entraran en vigor a partir de les 00 h dilluns 24 de maig, i seran aplicable fins al dilluns, 7 de juny, inclòs.

La resolució que recull les noves mesures ha sigut publicada i es pot consultar en el DOGV .

Després de la reunió de la Mesa Interdepartamental per a la Prevenció i Actuació davant la COVID-19, celebrada aquest dissabte, el president de la Generalitat ha traslladat les següents mesures:

– La limitació de la mobilitat nocturna queda establida entre les 01h i les 06h.

– En l’hostaleria, ampliació de l’horari fins a les 00:30h, amb l’aforament al 50% a l’interior i un màxim de 10 persones per taula.

– Les reunions socials, en àmbits públics i privats, es poden celebrar amb un màxim de deu persones.

– Per als grans esdeveniments i celebracions, s’amplia l’aforament a 3.000 persones en interiors i a 4.000 persones en exteriors.

Ximo Puig també ha anunciat que “aquesta serà l’última quinzena amb toc de queda després de set mesos, si la situació no canvia“.